Gjermundshamn

Gjermundshamn er et fergeleie i tettstedet Hatlestrand i Kvinnherad kommune i Hordaland. Navnet har trolig opprinnelse fra personen Gjermund og en gammel gård på stedet; gården eksisterer ikke lenger.

Tidligere ble stedet regnet som tettsted. Stedet består av et nes med fergekai. Det har 8–10 husstander, trelast- og byggevareforretning, lege- og tannlegekontor.

 Fergeforbindelse 
Fergeleiet er et ledd i trekantsambandet Gjermundshamn-Varaldsøy-Årsnes.

 Veiforbindelser 
På østsiden av Hardangerfjorden kommer man sørover via fylkesvei 49/48 til industristedet Husnes, nordover via Ænes/Maurangsfjorden og Folgefonntunnelen (åpnet 2001) til Eitrheim i Sørfjorden fylkesvei 550 og til Odda.

På vestsiden nordover kommer man via fylkesvei 48/49 til Norheimsund. Sørover fylkesvei 49 til Tysnesøya, eller til Bergen over fylkesvei 48 nordover, og vestover via fergesambandet Hatvik–Venjaneset via fylkesvei 552 til Os og deretter langs E39. Alternativt nordover fra Eikelandsosen over Samnanger, fylkesvei 48, fylkesvei 7 og E16. 

Gjermundshamn er sterkt trafikkert i turisttiden og et viktig krysningspunkt for trafikken over ytre Hardangerfjorden.

 Bildegalleri 

 Referanser 

 Eksterne lenker 


Kategori:Fergesteder i Vestland
Kategori:Bosetninger i Kvinnherad